[{"text_idx": "#000015", "text": "\u201cRydym am gynnig rhywle i fyfyrwyr ddangos yr hyn maent yn gallu ei gyflawni. Mae hyn yn amrywio\u2019n eang yn dibynnu ar yr ysgol a\u2019r cwrs. Er enghraifft, astudiais economeg yn yr Ysgol Busnes a sefais fy arholiadau terfynol mewn neuadd arholi. Bydd dosbarth 2020 yn sefyll arholiad tebyg yn ddigidol, fel asesiad llyfr agored o bosibl. Mae rhai disgyblaethau eraill wedi datblygu dulliau newydd, gan gynnig asesiadau synoptig neu fyfyriol, neu\u2019n defnyddio gwaith cwrs y gellir ei gwblhau dros amser yn lle arholiadau."}, {"text_idx": "#000018", "text": "Simon: \u201cHefyd, mae ein myfyrwyr wedi angen cael cymorth y tu allan i\u2019r ystafell ddosbarth. Rydym wedi hyrwyddo ein ap cymorth iechyd meddwl TalkCampus; ac yn cysylltu\u2019n bersonol a\u0302 phob myfyriwr sy\u2019n hysbys i\u2019n gwasanaeth cwnsela myfyrwyr a lles. Rydym yn sicrhau bod cronfeydd caledi ychwanegol ar gael i gefnogi myfyrwyr sy\u2019n delio a\u0302 goblygiadau ariannol eithriadol."}, {"text_idx": "#000020", "text": "\u201cMae tiwtoriaid academaidd yn cysylltu a\u0302 myfyrwyr yn bersonol. Yn ogystal a\u0302 hyn, yng nghanol mis Mawrth gwnaethom sefydlu Gwasanaeth Galw Myfyrwyr, gan ofyn i bob myfyriwr roi gwybod ble roedden nhw a pha amgylchiadau roeddynt yn eu hwynebu. Mae gennym weithlu o wirfoddolwyr o dros 250 o aelodau o staff sy\u2019n galw myfyrwyr sydd wedi aros yng Nghaerdydd i gysylltu o leiaf unwaith yr wythnos ac mewn llawer o achosion ddwywaith yr wythnos, a sicrhau eu bod yn gwybod sut i gael gafael ar gymorth gan y Brifysgol a Chyngor Dinas Caerdydd."}, {"text_idx": "#000022", "text": "\u201cRydym yn ceisio sicrhau ein bod yno ar gyfer y myfyrwyr hynny a all fod angen cymorth arnynt fwyaf. Mae llawer wedi dychwelyd i gartrefi eu teuluoedd, ond mae llawer wedi dewis peidio, neu\u2019n methu, a\u0302 gwneud hynny. Yr hyn sy\u2019n bwysig yw bod Prifysgol Caerdydd yn cysylltu a\u0302\u2019i myfyrwyr ac yn eu helpu lle bynnag y gallwn."}]